Kapinis

Kapinis ; basa latin (Apus affinis) nyaéta manuk leutik  tina kulawarga (Apodidae) hiberna gancang  bisa nepika 110 km/jam,   loba kapanggih hirup tur  nyebar diwewengkon nagara  Afrika jeung Asia, jangjangna kawilang panjang dibandingkeun jeung awakna mangsana keur hiber jang-jangna mébér  melengkung kawas bulan sapasi, kahakanana sabangsaning gegeremet atawa gegeremet leutik Kapinis hiberna gancang.


Pedaran

Ciri mandiri
Kapinis sukuna pondok jeung leutik, ku lantaran ieu kapinis  tara eunteup dina luhureun taneuh, umpama eunteup nyengceling ditempat luhur jeung rumpil, kapinis nyayang jeung baranahan  biasana di jero suhunan gedong sakola, gudang, biwir guha, gawir anu nangtawing, jeung wangunan séjén anu henteu pati ramé  atawa henteu kagiridig jalma réa. Ngendog hiji nepi ka opat siki dina sakali anakan.

Pangawakan
Kapinis kawilang leutik beurat awakna 18 nepika 30 gram, panjangna  awakna 12 - 13.5 cm tur lébar jangjang mangsana mébér panjangna 33 nepika 42 cm, buluna hideung meles aya ogé bulu bodas saeutik  palebah bujurna. Buntutna pondok jeung tungtungna rata (henteu nyagak) et al., 1999. ANWB Vogelgids van Europa, Tirion, Baarn. ISBN 90-18-01212-2. Saméméhna kapinis kaasup tina runtuyan spesies (A.a. nipalesnis) ku lantaran pangawakan sarimbag jeung ( A. nipalensis )Howard and Moore Complete Checklist of the Birds of the World, 1993. Kapinis dina enggoning hirupna loba méakeun waktuna di handap (hiber) kakalayangan bari macok sasatoan leutik anu kaparengan papaliwat.

Pondok suku
Saluyu jeung ngarana, Apus asalna tina basa Yunani Apous anu pihartieuna euweuh sukuan, kapinis mah tara katembong sukuna ku lantaran kacida pondok, suku kapinis ngan dipaké nyepeng/eunteup dina pangeunteupan anu nanjeur ka luhur (vertikal) tara katenpo eunteup dina taneuh.Kapinis tara eunteup dina taneuh

Malahan mah kapinis henteu bisa hiber deui umpama murag kana taneuh, ku lantaran jangjangna panjang tur melengkung kawas arit. di mana kaparengkeun kapinis nepika murag kana taneuh biasana tinemu paéh kalaparan atawa di hakan sato séjén.Kapinis teubisa hiber di taneuh

Béda kapinis jeung walét
Sanajan kapinis jeung walét pangawakana sarimbag, komo ditempo ker hiber tikajauhan, ku lantaran walét jeung kapinis kagolongkeun manuk anu resep hiber jeung ngakan gegeremet/gegeremet. Ditempo tina kulargana walét mah kaasup kana Apodidae, sukuna anu leuleus henteu bisa nahan awakna mangsa eunteup ngan walét mah  kuat  hiber sapoé jeput. Kapinismah kaasup kana kulawarga Hirudinidae nyaéta mibanda suku anu leuwih kuat tur bisa eunteup rada lila dina gawir batu atawa tempat séjén anu najeur ka luhur, sakapeung kapinis katempo eunteup dina suhunan imah, kabel, jeung dahan anu negrak.Beda kapinis jeung walet

Tempat hirup
Kapinis mikaresep daérah anu negrak : kebon, tegalan, loba kapanggih hirup ngabring di sabaraha nagara : laut atlantik Maroko, Aljazair jeung Tunisia, nagara belah wetana saperti : Turki jeung  israél aya ogé kapanggih hirup di basisir Chipiona, Andalusia Rare Birds in Spain: Little Swift Apus Affinis. Abgerufen am 29. April 2014

Di uarang kapinis loba hirup di gedong-gedong jangkung di Jakarta umpamana kapinis katempo pating suliwer hiber disabudeureun  Gelora Bung Karno, Blok M, Jalan Dewi Sartika, RS Pertamina, jeung Muara Angké. Di Bogor, di kampus IPB Dramaga loba ngadon hirup jeung baranahan  Di Semarang  loba kapanggih hirup diwewengkon anu baseuh : Sekaran, Gunungpati, Rawapening, Sungai Tuntang Tempat hirup  Kapinis 

Dicutat tina

Tutumbu kaluar
 Little swift  - Species text in The Atlas of Southern African Birds.
 https://books.google.co.id/books?id=4CI6AAAAIAAJ&q=kapinis&dq=kapinis&hl=id&sa=X&ved=0ahUKEwiD2duChsDOAhVMpY8KHW_WAJE4ChDoAQgZMAA [Kapinis Papua]
 Manuk Kapinis dina sisindiran Sunda
 Kapinis dina hiji carpon

Kategori:Manuk Asia Tenggara
Kategori:Manuk Indonésia
Kategori:Sato Indonesia
Kategori:Sato ingon
Kategori:Sasatoan Indonesia
Kategori:Sasatoan
Kategori:Sasatoan Sunda
Kategori:Aves